**Vitikkalan koulun vanhempainyhdistys ry PÖYTÄKIRJA**

**VUOSIKOKOUS**

**Aika** Maanantai 1.10.2018 klo 17.30

**Paikka** Vitikkalan koulun opettajainhuone, 2.krs

**Läsnä** Reponen Mari, Alanko Anna-Kaisa, Ojala Hanna, Halme Kirsi, Sipovaara Satu, Aaltonen Tuula, Hirvikorpi-Ilmonen Satu-Päivi, Helin Anne, Hakola Maarit, Huhtinen Outi, Poskela Päivi, Pasanen Riitta, Lahtinen Marjukka, Niveri Pirjo, Laukkanen Päivi, Lahti Elina, Virtanen Maria, Pohjoismäki Katja, Puoliväli Ulla, Mäkinen Katri, Niemelä Jenny, Rantala Kirsi, Härmälä Hanna yläkoulun opettajaedustaja, Kuisma Tanja, Mustakallio Tiina, Kokkonen Virpi, Pasanen Pekka, Mäkinen Heli alakoulun opettajaedustaja, Turkki Marketta, Jansson Raisa

**KÄSITELTÄVÄT ASIAT**

1. **Kokouksen avaus**

Puheenjohtaja Marketta Turkki avasi kokouksen klo 17.42 ja toivotti läsnäolijat tervetulleeksi

1. **Todetaan kokouksen laillisuus ja päätösvaltaisuus**

Kokous todettiin laillisesti koolle kutsutuksi ja päätösvaltaiseksi.

1. **Valitaan kokouksen puheenjohtaja ja sihteeri sekä kaksi pöytäkirjantarkastajaa ja kaksi ääntenlaskijaa**

Kokouksen puheenjohtajaksi valittiin Marketta Turkki ja sihteeriksi Raisa Jansson. Pöytäkirjantarkastajiksi valittiin Anna-Kaisa Alanko ja Katja Pohjoismäki sekä ääntenlaskijoiksi Päivi Laukkanen ja Elina Lahti.

1. **Esitetään yhdistyksen toimintakertomus, tilit ja toiminnantarkastajain lausunto edelliseltä toiminta- ja tilivuodelta**

Toimintakertomus luettiin ja tilit esiteltiin. Tilikauden päättyessä yhdistyksen tulos oli 1771 euroa. Toiminnantarkastajain lausunto ei ollut nähtävillä kokouksessa, mutta toiminnantarkastaja Katja Pohjoismäki antoi paikalla olijoille suullisen lausunnon, ettei mitään huomautettavaa ollut edellisellä toimintavuodella. Lausunto on nähtävillä seuraavassa kokouksessa. Yhdistyksen pankkitilin saldo 31.7.2018 oli 3646,43 euroa.

1. **Vahvistetaan tilinpäätös edelliseltä tilikaudelta sekä päätetään vastuuvapauden myöntämisestä yhdistyksen johtokunnalle ja muille tilivelvollisille tai niistä toimenpiteistä, joihin yhdistyksen hallinto antaa aihetta**

Vahvistettiin tilinpäätös ja myönnettiin vastuuvapaus yhdistyksen johtokunnalle ja muille tilivelvollisille menneeltä tilikaudelta.

1. **Valitaan johtokunnan puheenjohtaja**

Puheenjohtajaksi valittiin Marketta Turkki. Samassa valittiin myös muut johtokunnan toimihenkilöt: varapuheenjohtajaksi Pekka Pasanen, sihteeriksi Noora Pellinen ja rahastonhoitajaksi Raisa Jansson.

1. **Valitaan johtokunnan jäsenet erovuoroisten tilalle**

Valittiin uusi johtokunta lukuvuodelle 2018-2019 (pöytäkirjan liitteenä). Johtokunnan kahvinkeittovastaavaksi valittiin Katri Mäkinen.

1. **Valitaan kaksi toiminnantarkastajaa ja kaksi varatoiminnantarkastajaa tarkastamaan kuluvan toimintavuoden hallintoa ja tilejä**

Toiminnantarkastajiksi valittiin Terhi Kettunen ja Katja Hakanen. Varatoiminnantarkastajia vuosikokous ei nimennyt.

1. **Vahvistetaan jäsenmaksun suuruus**

Vanhempainyhdistyksellä ei ole jäsenmaksua.

1. **Vahvistetaan talousarvio kuluvaa toimintavuotta varten**

Talousarvio vahvistettiin (liitteenä).

1. **Vahvistetaan toimintasuunnitelma kuluvaa toimintavuotta varten**

Vahvistettiin yhdistyksen toimintasuunnitelma kaudelle 1.8.2018-31.7.2019. Toimintasuunnitelma liitteenä.

1. **Päätetään mahdollisesta ilmoituslehdestä**

Vanhempainyhdistyksen toiminnasta tiedottaminen tapahtuu ensisijaisesti koulun Pedanet-sivulla olevan vanhempainyhdistyksen portaalin sekä sähköpostin välityksellä. Myös Wilmaa hyödynnetään viestintävälineenä. Paikallislehti Vekkaria käytetään tarvittaessa tiedotuslehtenä.

1. **Käsitellään ja vahvistetaan mahdolliset sääntömuutokset**

Vahvistettiin yhdistyksen uusi nimi: Jämsänjoen yhtenäiskoulun vanhempainyhdistys ry. Sääntöihin kirjataan muutokset: 1 § Yhdistyksen nimi on Jämsänjoen yhtenäiskoulun vanhempainyhdistys ry ja se toimii Jämsänjoen yhtenäiskoulun yhteydessä Jämsässä. 15 § Toiminta- ja tilikausi on 1.8-31.7. Muutokset päivitetään Patentti- ja rekisterihallitukseen.

1. **Muut esille tulevat asiat**

Osuuspankki jakaa avustuksia yhdistyksille, hakuaika lokakuun 2018 loppuun saakka. Kriteerinä on hanke, jossa jatkuvuutta ja pysyvyyttä. Ala- sekä yläkoulun opettaja edustajat selvittävät millaista tarvetta kouluille ja oppilaille mahdollisesti olisi. Marjukka Lahtinen, Outi Huhtinen ja Päivi Laukkanen laativat vanhempainyhdistyksen nimissä hakemuksen ja toimittavat eteenpäin.

Toimintalauantain ajankohta varmistuu kuluvan viikon aikana. Varataan Vitikkala-sali luokkien varainkeruuta varten. Toimintalauantain ajankohta tulee Wilman tiedotteissa kaikkien tietoon.

Hannu Reijonen jää eläkkeelle virallisesti syksyllä rehtorin virasta ja haluamme Hannua eläköitymisen johdosta muistaa. Katja Pohjoismäki selvittää lahjan hankintaa.

Seuraava vanhempainyhdistyksen kokous pidetään ti 30.10 klo

1. **Kokouksen päättäminen**

Puheenjohtaja päätti kokouksen klo 18.32

Turkki Marketta Jansson Raisa

puheenjohtaja sihteeri

Anna-Kaisa Alanko Katja Pohjoismäki

pöytäkirjantarkastaja pöytäkirjantarkastaja